Diari Oficial de la Generalitat Valenciana


Sumari del DOGV 4461, del 17-03-2003 (2003/2947)

RESOLUCIÓ de 24 de febrer de 2003, del conseller de Justícia i Administracions Públiques, per la qual se rehabilita l'escut de l'Ajuntament d'Utiel (Valencia).
---------------------------------------------------------------------------------------------------------------------------------------------------------------

### Dades del document

Número de DOGV
:   4461

Data del DOGV
:   17-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2947


Data del document
:   24-02-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Utiel
    * heràldica
    * bandera
    * administració local
    * municipi

RESOLUCIÓ de 24 de febrer de 2003, del conseller de Justícia i Administracions Públiques, per la qual se rehabilita l'escut de l'Ajuntament d'Utiel (Valencia). [2003/2947]
  
L'Ajuntament d'Utiel ha estimat convenient rehabilitar el seu escut històric d'ús immemorial perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua rehabilitació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 157/2000, de 17 d'octubre, del Govern Valencià, pel que es regula la rehabilitació d'escuts i banderes municipals històrics d'ús immemorial.
  
El Consell Tècnic d'Heràldica va emetre dictamen favorable.
  
Per estos motius, i fent ús de les facultats que em confereix la legislació abans citada, resolc:
  
Rehabilitar l'escut històric de l'Ajuntament d'Utiel que quedarà organitzat de la següent manera:
  
«Escut quadrilong de punta redona.
  
En camp de gules, un castell d'or, maçonat de sable i aclarit d'atzur. Sobremuntades les dues torres laterals d'estrelles d'argent de vuit puntes.
  
Per timbre, corona reial tancada.
  
En la part externa de l'escut, i per privilegi del rei Alfonso XII, l'ajuntament pot emprar un filacteri d'argent amb la legenda de sable:MUY LEAL, MUY NOBLE Y FIDELÍSIMA CIUDAD DE UTIEL.»
  
Contra esta resolució que posa fi a la via administrativa els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós-administratiu davant la Sala del Contenciós-Administratiu del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa-Administrativa, sense perjudici que els interessats utilitzen qualsevol altra via que consideren oportuna.